### PROTOKOLL

### DRØBAK OG FROGN MENIGHETSRÅD

### med kirkelig fellesråds funksjon

Dato: Onsdag 02.03.2022

Tid: kl. 18.00-21.00

Sted: Smia møterom 2

Frogn har ett sokn. Menighetsrådet ivaretar fellesrådsfunksjoner. Menighetsrådssaker merkes med bokstavene MR. Fellesrådssaker merkes med MR-F. Representant for kommunestyret har stemmerett i fellesrådssaker.

|  |  |  |  |
| --- | --- | --- | --- |
| **Navn** | **Verv** | **Til-stede** | **For-fall** |
| Kåre Grumstad | Leder | X |  |
| Barbro Gaustad Rodt | Nestleder | X |  |
| Kate Irene Høyem |  | X |  |
| Aleksander Øiestad |  | X |  |
| Anders Gunnar Johansen |  |  | X |
| Ellen Bergljot Klynderud |  |  | X |
| Bente Bjerknes | Kommunestyrerepresentant | X |  |
| Dag Kjetil Hartberg | Sokneprest, vara for geistlig repr. i FR-saker | X |  |
| Kjerstin Jensen | Prost, geistlig repr. i FR-saker | X |  |
| Per Ørjan Aaslid | Kirkeverge / sekretær | X |  |
|  |  |  |  |
| Terje Hagen | 1. varamedlem | X |  |
| Line Margrete Levy Boulland | 2. varamedlem | X |  |
|  |  |  |  |
| Hege Solberg | Vare for kommunestyrerepresentant |  |  |

­Åpning ved Terje Hagen

**SAKSLISTE MENIGHETSRÅDET MED FELLESRÅDSSAKER**

[Sak MR-F 01/22 Godkjenning av innkalling og dagsorden 3](#_Toc102647467)

[Sak MR-F 02/22 Godkjenning av protokoll 3](#_Toc102647468)

[Sak MR-F 02/22 Orienteringssaker 3](#_Toc102647469)

[Sak MR-F 04/22 Kirkevergens rapport 3](#_Toc102647470)

[Sak MR-F 05/22 Årsregnskap 2021 4](#_Toc102647471)

[Sak MR-F 06/22 Årsrapport 2021 4](#_Toc102647472)

[Sak MR-F 07/22 Kirkelig årsstatistikk 6](#_Toc102647473)

[Sak MR-F 08/22 Telefoniavtale for ansatte 6](#_Toc102647474)

[Sak MR-F 09/22 Driftsbudsjett 2022 7](#_Toc102647475)

[Sak MR-F 10/21 Investeringsbudsjett 2022 8](#_Toc102647476)

[Sak MR-F 11/22 Rullerende økonomiplan for 2022-2025 8](#_Toc102647477)

[Sak MR-F 12/22 Møtehonorar for møter i menighetsråd og fellesråd 9](#_Toc102647478)

[Sak MR 13/22 Sektorledere og utvalg, jf. sak 58/21 10](#_Toc102647479)

[Sak MR 14/22 Jubileumskomité for Drøbak kirke 250 år 12](#_Toc102647480)

[Sak MR 15/22 Forberedelse til menighetsmøte 2022 12](#_Toc102647481)

[Sak MR 16/22 Behandling av offersøknader for 2022 12](#_Toc102647482)

[Sak MR 17/22 Menighetens lokale grunnordning; mindre justeringer 14](#_Toc102647483)

[Sak MR 18/22 Eventuelt – Åpen kirke 15](#_Toc102647484)

|  |
| --- |
| ****Sak MR-F 01/22 Godkjenning av innkalling og dagsorden**** |
| Vedlegg | Innkalling og dagsorden godkjennes. |

|  |
| --- |
| ****Sak MR-F 02/22 Godkjenning av protokoll**** |
| Vedlegg 1 | Protokoll fra møte i menighetsrådet 15.12.2021 |
| Vedtak | Protokoll fra Drøbak og Frogn menighetsråd 15.12.2021 godkjennes. |

|  |
| --- |
| ****Sak MR-F 02/22 Orienteringssaker**** |
| Vedlegg 2Vedlegg 3Vedlegg 4 | Referat fra møte med ressursgruppen for ungdom i Frogn 01.12.2021Referat fra diakoniutvalget 01.02.2022Referat fra gudstjenesteutvalget 01.02.2022 |
| Vedtak | Saken tas til orientering. |

|  |
| --- |
| Sak MR-F 04/22 Kirkevergens rapport |
| Saksbehandler | Kirkevergen |
| Vedlegg | Ingen |
| Saksopplysninger | **Stort sykefravær i januar og februar:** Stor smittespredning i samfunnet og sykdom hos ansatte eller i ansattes husstand har medført uvanlig høyt sykefravær i januar og februar. De aller fleste av kirkens aktiviteter har likevel blitt gjennomført som planlagt, takket være stor innsats og fleksibilitet fra hele kollegiet.**Internkontroll:**Det ble nylig utført elektrisk internkontroll ved Elvira. I forlengelsen av dette er det inngått avtale med Drøbak Elektriske om periodisk el-kontroll av begge kirkene. Drøbak kirke kontrolleres hvert tredje år og Frogn kirke hvert femte år.**Maling av vinduer i Drøbak kirke**Vinduskarmene i Drøbak kirke trenger utvendig maling. Det er igangsatt arbeid med å innhente priser fra flere leverandører. Vedlikeholdsarbeid av denne størrelsesorden vil kreve ekstra finansiering utenom ordinært driftsbudsjett. |
| Vedtak | Saken tas til orientering. |

|  |
| --- |
| ****Sak MR-F 05/22 Årsregnskap 2021**** |
| Saksbehandler | Kirkevergen |
| Vedlegg 5 | Årsregnskap 2021 for Drøbak og Frogn soknNotat fra kirkevergen |
| Saksopplysninger | Kirkelig fellesråd og menighetsråd fører regnskap for de midler disse er ansvarlige for i samsvar med økonomiforskriften, god kommunal regnskapsskikk og etter kontoplan fastsatt av rådet selv.[Forskrift om økonomiforvaltningen i sokn i Den norske kirke - Lovdata](https://lovdata.no/dokument/SF/forskrift/2020-12-08-2646) |
| Saksbehandlers vurdering | Årsregnskap 2021 for Drøbak og Frogn sokn viser et positivt netto driftsresultat på 224.315 kroner og et regnskapsmessig årsresultat på 0,- kroner etter disponering/avsetninger til fond. Det er disponert 120.154 kroner av disposisjonsfondet.Ny økonomiforskrift §17 sier følgende:

|  |
| --- |
| *(3) Dersom driftsregnskapet viser et mindreforbruk, skal mindreforbruket reduseres så mye som mulig ved å stryke bruk av disposisjonsfond. Dersom driftsregnskapet viser et merforbruk, skal dette reduseres så mye som mulig ved å:* |

|  |  |
| --- | --- |
| *a.* | *stryke overføring til investering* |

|  |  |
| --- | --- |
| *b.* | *stryke avsetning til disposisjonsfond* |

|  |  |
| --- | --- |
| *c.* | *stryke inndekning av tidligere års merforbruk.* |

I 2020 hadde soknet et positivt resultat (mindreforbruk) som ble avsatt til disposisjonsfondet. I 2021 hadde menigheten i realiteten et negativt resultat (merforbruk) på 120.154 kroner. Dette er trukket fra avsetningen fra 2020, og årsresultatet blir derfor o (null) kroner.Se årsrapport for mer informasjon om virksomhetens drift. |
| Vedtak | Årsregnskap 2021 for godkjennes med et årsresultat på kr. 0. |

|  |
| --- |
| ****Sak MR-F 06/22 Årsrapport 2021**** |
| Saksbehandler | Kirkevergen |
| Vedlegg 6 | Årsrapport 2021 |
| Saksopplysninger | Om menighetsrådets ansvar sier Kirkeordning for Den norske kirke § 12: «Menighetsrådet skal ha sin oppmerksomhet henvendt på alt som kan gjøres for å vekke og nære det kristelige liv i soknet, særlig at Guds ord kan bli rikelig forkynt, syke og døende betjent med det, døpte gis trosopplæring, barn og unge samlet om gode formål og legemlig og åndelig nød avhjulpet.Menighetsrådet har ansvar for at kirkelig undervisning, kirkemusikk og diakoni innarbeides og utvikles i soknet.»Om fellesrådets oppgaver sier Kirkeordning for Den norske kirke § 17: «Kirkelig fellesråd skal ivareta administrative og økonomiske oppgaver på vegne av soknene, utarbeide mål og planer for den kirkelige virksomhet i kommunen, fremme samarbeid mellom menighetsrådene og ivareta soknenes interesser i forhold til kommunen.Kirkelig fellesråd er ansvarlig for

|  |  |
| --- | --- |
| a. | bygging, drift og vedlikehold av kirker, |

|  |  |
| --- | --- |
| b. | anlegg, drift og forvaltning av gravplasser, |

|  |  |
| --- | --- |
| c. | opprettelse og nedleggelse av stillinger som lønnes over fellesrådets budsjett, |

|  |  |
| --- | --- |
| d. | anskaffelse og drift av kirkekontor, |

|  |  |
| --- | --- |
| e. | administrativ hjelp for prosten når kirkens virksomhet nasjonalt yter tilskudd til det, |

|  |  |
| --- | --- |
| f. | anskaffelse av lokaler, utstyr og materiell til konfirmasjonsopplæring. |

 |
| Saksbehandlers vurdering | Vedlagt årsrapport presenterer bredden i menighetens arbeid.Det en stor glede å kunne konstatere at de aller fleste arrangement har blitt gjennomført på en fin måte. Kirken har vært fullt til stede gjennom hele pandemien, selv om antall deltakere en lavere enn det vi er vant til!Kirkelig årsstatistikk viser samtidig at 2021 ikke var et gjennomsnittsår. Vi finner at både kirkelige handlinger, trosopplæring, konfirmantarbeidet, korarbeidet, konsertvirksomhet m.m. har måttet tilpasse aktiviteten til skiftende smittevernrestriksjoner. I flere perioder har fysisk aktivitet vært umulig, og resten av året har aktivitetene vært preget av sterke smittevernrestriksjoner og antallsbegrensning.Kirken har vært synlig til stede på digitale flater gjennom gudstjenester, kveldstanker, barneprogram, konserter m.m. Det er imidlertid vanskelig å telle oppslutning om digitale produksjoner. Gjennom rask tilpasning til digital produksjon har kirken også fått erfaringer og tilført ny kompetanse som vil komme til nytte også etter pandemien.Kirkens ansatte har i perioder hatt hjemmekontor. Gjennomsnittlig sykefravær har vært høyere enn før. Det har ikke registrert smitteutbrudd i tilknytning til kirkens aktiviteter.Drift, vedlikehold og investeringer på kirker og kirkegårder har hatt et jevnt og godt år. Den største investeringen er ny varmepumpe og varmestyringsanlegg i Drøbak kirke. Gjerdet rundt kirkegården på Frogn ble malt. Det ble også plantet en del nye trær og lagt planer for videre beplantning på den nye delen av gravplassen på Frogn. På grunn av forsinkelser fra leverandør ble navnet minnelund på Frogn ble dessverre ikke ferdigstilt som planlagt i 2021. Minnelunden vil bli ferdigstilt når telen slipper og åpnes trolig i mai 2022.Vedlagt årsrapport gir et utfyllende bilde av menighetens aktivitet i 2021. |
| Drøfting i møtet | Menighetsrådet utrykker takknemlighet for arbeidet som er utført. Det blir også bemerket at årsrapporten har en god form. Framoverskuende refleksjoner rundt erfaring og læring understrekes som spesielt positivt. |
| Vedtak | Årsrapport 2021 for Drøbak og Frogn sokn godkjennes. Menighetsrådet takker de ansatte for godt utført arbeid gjennom året som ligger bak. |

|  |
| --- |
| ****Sak MR-F 07/22 Kirkelig årsstatistikk**** |
| Saksbehandler | Soknepresten |
| Vedlegg 7 | Deles ut i møtet |
| Saksopplysninger | Hvert år sender kirken en rekke tall til SSB. Dette samles i kirkelig årsstatistikk. Se. <https://www.ssb.no/kultur-og-fritid/statistikker/kirke_kostra/aar> |
| Saksbehandlers vurdering | Soknepresten vil presentere utdrag fra årsstatistikken og gi noen refleksjoner rundt denne. Statistikken viser en positiv økning i antall dåp. Antall vielser har gått ned som en direkte følge av at det ikke var tillatt å arrangere større private selskap under pandemien. Mange ser ut til å ha utsatt vielsen og det ventes en betydelig oppgang i 2022.Konfirmantkullet som skal konfirmeres i 2022 er historisk lavt. I 2021 ble ca. 54 % av årskullet konfirmert i kirken. I 2022 er tallet så lavt som ca. 30 %. Det er vanskelig å identifisere klare årsaker, men viktig å følge utviklingen videre. |
| Vedtak | Menighetsrådet ser med uro på nedgangen i antall konfirmanter og ønsker økt oppmerksomhet om utviklingen i konfirmasjonsarbeidet. Saken til orientering. |

|  |
| --- |
| ****Sak MR-F 08/22 Telefoniavtale for ansatte**** |
| Saksbehandler | Kirkevergen |
| Vedlegg | Ingen |
| Saksopplysninger | Kirkekontoret har i dag fasttelefoni levert gjennom Frogn kommune. Kommunen har sagt opp denne avtalen, og kirkekontoret vil om kort tid gå over til mobilt bedriftsnett gjennom kommunal rammeavtale med Phonero. Det forutsetter at alle ansatte har mobiltelefon til disposisjon på jobb, og sentralbordet blir også mobilbasert.Programvaren på kirkens datamaskiner krever tofaktor-godkjenning ved innlogging. Det forutsetter også at man har en mobiltelefon tilgjengelig, og telefonen må tilfredsstille visse sikkerhetskrav.Ansatte i Drøbak og Frogn sokn har gjennom årene hatt ulike telefoniordninger. For noen år siden ble det gitt en økonomisk kompensasjon for bruk av privat telefon i tjeneste. Senere ble dette erstattet av tilbud om gratis mobilabonnement gjennom jobben, men bare noen få har valgt å takke ja til dette. Prestene har en egen telefoniavtale med sin arbeidsgiver som omfatter både mobiltelefon og abonnement. Det er satt en grense for hvor dyr telefon arbeidsgiver dekker, men den ansatte kan velge en dyrere telefon mot å betale mellomlegget selv.Frogn kommune tilbyr mobiltelefon med abonnement til sine ansatte, med en beløpsgrense på 5.000 kroner pr. telefon. Også her kan de ansatte velge en dyrere telefon mot å dekke mellomlegget.**Skatteregler**:Arbeidstaker blir fordelsbeskattet for den økonomiske fordelen ved at arbeidsgiver betaler mobiltelefonikostnader. Arbeidstaker skattlegges for inntil 4 392 kroner, uavhengig av hvor store utgifter arbeidsgiver faktisk har og om arbeidsgiver dekker én eller flere tjenester (telefon, bredbånd, etc). Fordelen regnes uansett til kr 4 392. Dekkes kostnaden bare deler av året, beregnes fordelen med kr 366 per påbegynt måned. Dersom mobiltelefonen legges igjen på arbeidsplassen hver dag ved arbeidstidens slutt, beregnes ingen skattepliktig fordel. Størrelsen på sjablonbeløpet er uavhengig av om abonnementet står oppført på arbeidsgiver (naturalytelse) eller på arbeidstaker (utgiftsgodtgjørelse). Beløpet som innberettes er like fullt kr 4 392. Nytt fra 1.1.2021 er at det skattefrie gavebeløpet er økt til kr 5 000 per år per ansatt. Det er ikke lenger noe vilkår at gavebeløpet er likt til alle ansatte. Dersom sjablonbeløpet for mobiltelefoni brukes som gave til den ansatte, slipper vedkommende å betale skatt av dette beløpet. Det står da igjen 608 kr til andre skattefrie gaver per år fra arbeidsgiver til den enkelte ansatte. |
| Saksbehandlers vurdering | Kirkevergen vil anbefale at Drøbak og Frogn sokn tilbyr mobiltelefon med eller uten abonnement til alle ansatte, og at menighetsrådet gir sjablonbeløpet for mobiltelefoni som gave til de ansatte (i 2022 er det kr. 4.392).Det vil noen ganger være ansatte som foretrekker å bruke en privat telefon og/eller et privat abonnement, f.eks. fordi de har et godt familieabonnement eller de vil unngå fordelsbeskatning. Ansatte som ikke ønsker å ta imot tilbudet om gratis telefon og abonnement eller en av delene, må da forplikte seg på å stille privat mobiltelefon og/eller abonnement til disposisjon for jobben. Telefonen må tilfredsstille kirkens sikkerhetskrav, ha nok plass til de applikasjonene som brukes på arbeidsplassen, og abonnementet må ha tilstrekkelig mobildata til de tjenester som skal utføres. Bruk av privat telefon kan trolig kompenseres noe etter avtalt sats (drøftes med revisor).Kirkevergen vil se til mobilavtalen Kirkerådet og Frogn kommune har gjort med sine ansatte og anbefaler en ordning som ligger tett opp til disse. Saken drøftes med tillitsvalgte før ny ordning innføres på administrativt nivå. |
| Vedtak | Menighetsrådet anbefaler at alle ansatte som har Drøbak og Frogn sokn som hovedarbeidsgiver og som jobber minst 50 % stilling får tilbud om mobiltelfon og abonnement dekket av arbeidsgiver. Det delegeres til kirkevergen å fastsette detaljerte retningslinjer for en ny telefoniordning.Sjablonbeløpet for mobiltelefoni gis som skattefri gave til ansatte som mottar telefonitjenester fra arbeidsgiver. |

|  |
| --- |
| Sak MR-F 09/22 Driftsbudsjett 2022 |
| Saksbehandler | Kirkevergen |
| Vedlegg 8 | Budsjett 2022 med notat fra kirkevergen |
| Saksopplysninger | § 4 i Forskrift om økonomiforvaltning for kirkelige fellesråd og menighetsråd i Den norske kirke gir retningslinjer for budsjettarbeid i soknet. Rådet vedtar selv budsjettet. Vedtak treffes på grunnlag av innstilling fra kirkevergen (jf. Økonomireglement for Frogn kirkelige fellesråd, kap. 5). |
| Økonomiske konsekvenser | Kirkevergen presenterer et budsjett i balanse. |
| Saksbehandlers vurdering | Se vedlagt notat til saken. |
| Vedtak | Fremlagt driftsbudsjett for Drøbak og Frogn sokn 2022 godkjennes. |

|  |
| --- |
| Sak MR-F 10/21 Investeringsbudsjett 2022 |
| Saksbehandler | Kirkevergen |
| Vedlegg 9 | Investeringsbudsjett 2022 |
| Saksopplysninger | § 4 i Forskrift om økonomiforvaltning for kirkelige fellesråd og menighetsråd i Den norske kirke gir retningslinjer for budsjettarbeid i soknet. Rådet vedtar selv budsjettet. Vedtak treffes på grunnlag av innstilling fra kirkevergen (jf. Økonomireglement for Frogn kirkelige fellesråd, kap. 5). |
| Økonomiske konsekvenser | Kirkevergen presenterer et budsjett i balanse. |
| Saksbehandlers vurdering | Det er søkt om 1 million i investeringsmidler. Frogn kommune har bevilget 500.000 kroner. Ny navnet minnelund i Drøbak står øverst på prioriteringslisten. Prosjektering igangsettes, men realisering av prosjektet forutsetter trolig ekstra bevilgning i 2023. |
| Vedtak | Fremlagt investeringsbudsjett for Drøbak og Frogn sokn 2022 godkjennes. |

|  |
| --- |
| Sak MR-F 11/22 Rullerende økonomiplan for 2022-2025 |
| Saksbehandler | Kirkevergen |
| Vedlegg 10 | Rullerende økonomiplan 2022-2025 for Drøbak og Frogn sokn, tekstdel og budsjett |
| Saksopplysninger | Fellesråd og menighetsråd skal i flg. §3 i Kulturdepartementets Forskrift om økonomiforvaltningen for kirkelige fellesråd og menighetsråd i Den norske kirke ha en rullerende økonomiplan for minst fire år, som revideres og vedtas en gang i året. Økonomiplanen skal omfatte hele rådets virksomhet og gi en realistisk oversikt over inntekter, utgifter og prioriterte oppgaver i planperioden. Kirkevergen utarbeider forslag til økonomiplan etter samme oppstillingsplan som standard budsjettskjema (utvidet til 4 år) og med en tekstdel som underbygger foreslåtte tiltak og prioriteringer. Vedtak om økonomiplan fattes av rådet.Økonomiplanen forutsetter at det er en virksomhetsplan som ligger til grunn for oppgaver og prioriteringer. Finansiering av tiltak skal vises og integreres, samtidig som endringsbehov vurderes og vedtas årlig. |
| Økonomiske konsekvenser | - |
| Saksbehandlers vurdering | Økonomiplan for kommende fireårsperiode sier noe om prioriterte oppgaver de neste årene. Tekstdelen er mer interessant enn budsjettallene i så måte. Prioriteringer i vedtatt strategiplan for 2022-2024 er retningsgivende for økonomiplanen, men handlingsplaner på avdelingsnivå er ennå ikke utarbeidet. Det betyr at langtidsbudsjettet ikke har mange føringer som er direkte relatert til strategiplanen. |
| Vedtak | Rullerende økonomiplan for 2022-2025 godkjennes. |

|  |
| --- |
| ****­Sak MR-F 12/22 Møtehonorar for møter i menighetsråd og fellesråd**** |
| Saksbehandler | Kirkevergen |
| Vedlegg | Ingen |
| Saksopplysninger | Å sitte i menighetsråd og fellesråd er et offentlig verv som man har plikt til å utføre om man blir valgt. Det er ikke uvanlig at det ytes møtegodtgjørelse til folkevalgte lik kommunens sats for møtehonorar for «andre utvalg». I sak 55/19 vedtok menighetsrådet i Drøbak og Frogn å følge denne praksis.Gjeldende sats i Frogn kommune er 1423, - pr møte for medlem og 2371,- pr møte for leder.Dersom [organisasjonen er skattefri](https://www.skatteetaten.no/bedrift-og-organisasjon/rapportering-og-bransjer/bransjer-med-egne-regler/frivillige-og-ideelle-organisasjoner/skatt-for/skattefritak-for-organisasjoner/) kan du motta lønn som ikke overstiger 10 000 kroner skattefritt. Kirken omfattes av denne regelen. Jf. skatteloven § 2-32 første ledd. Inntekt under beløpsgrensen skal ikke rapporteres til Skatteetaten.Tjener du **over** beløpsgrensen fra en slik organisasjon i løpet av et inntektsår, så er hele beløpet skattepliktig. |
| Vedtak | 1. Møtegodtgjørelse for folkevalgte i Drøbak og Frogn menighetsråd settes lik møtegodtgjørelse for «andre utvalg» i Frogn kommune, men med en årlig maksgrense på kr. 10.000. Maksgrensen gjelder ikke for leder.
2. Som følge av vedtak i sak 13/22, vil honorar for møter i underutvalg bortfalle da medlemmer i menighetsrådet ikke lenger oppnevnes til å sitte i underutvalg som representanter for rådet.
3. Vedtaket gjelder ut inneværende menighetsrådsperiode.
 |

|  |
| --- |
| Sak MR 13/22 Sektorledere og utvalg, jf. sak 58/21 |
| Saksbehandler | Kirkevergen |
| Vedlegg 11Vedlegg 12 | Notat av frivillighet, av diakon og frivillighetskoordinator Maria N. BorgenvikModell for organisering av frivillig arbeid i Drøbak og Frogn menighet |
| Saksopplysninger | I sak 58/21 behandlet menighetsrådet et forslag om ny organisering av frivillig arbeid i Drøbak og Frogn menighet. Se protokoll fra møtet 15.12.2021.Menighetsrådet kom med følgendeinnspill i drøfting av saken:* Bra initiativ. Det kan være mye å hente i å kopiere andres suksess.
* Organisering i Vågsbygd ligner mye på organiseringen i frivillig sektor i kommunen, som f.eks. idrettslaget, der frivillige driver arbeidet og frivillige rekrutterer frivillige.
* Stemmer det at frivillige ikke føler seg sett og hørt? Det kan være lurt å gjennomføre en tilsvarende medarbeiderundersøkelse blant frivillige medarbeidere i Drøbak og Frogn.
* Det er litt uklart hvem som velger sektorleder, hvilken rolle sektorleder skal ha og hvordan relasjonen er mellom sektorleder og de ansatte. Sektorlederens ståsted og kjennskap til kirken vil ha mye å si for samarbeidet.
* Intensjonen med å gi de frivillige større plass og mer handlingsrom er positivt. Men kan sektorleder få en annen tittel? Kan vi kalle det noe annet? Modellen må tilpasses vår kontekst. Kan man finne en mellomting mellom dagens utvalgsmodell og sektormodellen?
* Det er veldig positivt at vi nå har fått en frivillighetskoordinator i menigheten. Det sammenfaller med at vi trenger å tenke nytt rundt gjenåpning etter pandemien. Gyllen anledning til å se ting på en ny måte. En ny dreining på arbeidet kan gjøre at vi når nye mennesker.
* Det er et veldig viktig poeng at det frivillige arbeidet blir styrket ved at de frivillige selv utfordrer og får med seg andre frivillige.
* Forslaget om å vurdere en ny organisering av frivillig arbeid er basert på et ønske om å nå lenger og gi de frivillige en større plass i kirkens arbeid. Initiativet må ikke leses som en misfornøyd med innsatsen til de som i dag er aktive medlemmer i forskjellige utvalg.
 |
| Saksbehandlers vurdering | På bakgrunn av innspillene fra menighetsrådet har frivillighetskoordinatoren gjort en videre utredning av saken i samarbeid med AU. Vedlagt notat skal svare på de fleste spørsmålene som er stilt. Det er imidlertid ikke utført en egen spørreundersøkelse blant de frivillige i Drøbak og Frogn.AU anbefaler en ny organisering av frivillig arbeid etter modell fra Vågsbygd, men med en tilpasning til lokale forhold. AU holder inntil videre på sektor-begrepet. AU anbefaler at det rekrutteres sektorledere til barnearbeidet, ungdomsarbeidet, musikalsk arbeid, diakoni (hovedsakelig ungdomsdiakoni) og gudstjenesteliv. Rekruttering og oppfølging av disse delegeres til AU. Noen utvalg beholdes med revidert mandat og noen legges ned. AU foreslår at diakoniutvalget, gudstjenesteutvalget, trosopplæringsutvalget, ungdomsutvalget og misjonsutvalget videreføres med revidert mandat, mens barneutvalget, musikkutvalget og grønt utvalg nedlegges.Innenfor diakonal sektor foreslår AU at det oppnevnes et diakoniutvalg som i sitt arbeid hovedsak fokuserer på ungdomsdiakoni, mens sektorleder har ansvar for seniorarbeid, tankesmia, turer o.l. Det er naturlig at tankesmia viderefører dagens organisering med en egen komité.Gudstjenesteutvalget fortsetter som et formelt utvalg med formelle oppgaver. Samtidig blir det innført en sektorleder som får ansvar for frivillighet rundt gudstjenesten.AU anbefaler også at man går bort fra dagens ordning, der det forventes at medlemmer i menighetsrådet også skal sitte i et underutvalg. Om man likevel vil sitte i et utvalg, så blir det som frivillig og ikke folkevalgt representant for menighetsrådet. På hvert møte i menighetsrådet inviteres en sektorleder eller et utvalg, og det settes av god tid til å informere om og drøfte arbeidet i den aktuelle sektoren. |
| Vedtak | Menighetsrådet gir sin tilslutning til ny organisering av frivillig arbeid i menigheten, etter modell fra Vågsbygd menighet og tilpasset lokale forhold i Frogn.1. Diakoniutvalg, gudstjenesteutvalg, trosopplæringsutvalg, ungdomsutvalg og misjons- og solidaritetsutvalg videreføres. Mandat for utvalgene revideres samtidig med at det oppnevnes nye medlemmer.
2. Arbeidet som tidligere ble ivaretatt av barneutvalget, musikkutvalget og grønt utvalg videreføres gjennom ny organisering.
3. Det oppnevnes frivillige sektorledere for barnearbeidet, ungdomsarbeidet, musikalsk aktivitet, diakoni og gudstjenesteliv. Rekruttering og oppfølging av sektorledere delegeres til AU.
4. Menighetsarbeidet kan i større grad enn før organiseres i mindre formelle underkomiteer med tydelig praktiske siktemål, som for eksempel komité for Tankesmia.
5. Det er ikke lenger en forventning at medlemmer i menighetsrådet også skal sitte i et underutvalg som representanten for rådet. Sete i et utvalg eller en komité vil alltid være positivt, men da på linje med andre frivillige.
 |

|  |
| --- |
| Sak MR 14/22 Jubileumskomité for Drøbak kirke 250 år |
| Vedtak | Arbeidsgruppen som består av Bente Bjerknes, Anders G. Johansen og Dag-Kjetil Hartberg fremlegger forslag til hovedkomité på neste møte. |

|  |
| --- |
| Sak MR 15/22 Forberedelse til menighetsmøte 2022 |
| Saksbehandler | Kirkevergen |
| Vedlegg | Ingen |
| Saksopplysninger | Kirkeordning for Den norske kirke § 12: «Menighetsrådet gir hvert år menighetsmøtet en orientering om det kristelige arbeidet i soknet.»Regler om formene for menighetsmøtets virksomhet:§ 1.Menighetsmøtet innkalles av menighetsrådet med minst 14 dagers varsel. Møtet skal kunngjøres offentlig i kirken og i lokalavis eller menighetsbladet og for øvrig på den måten som menighetsrådet bestemmer. Kunngjøringen skal inneholde tid og sted for møtet og oversikt over hvilke saker som skal behandles. Møtet holdes i kirken eller i annet høvelig lokale.§ 2.Menighetsmøtet ledes av menighetsrådets leder eller nestleder eller av en møteleder som menighetsrådet bestemmer. |
| Saksbehandlers vurdering | Menighetsmøtet har ikke blitt arrangert under pandemien. Kirkevergen anbefales at det innkalles til menighetsmøte i løpet av andre kvartal, og menighetsrådet bes fastsette tid, sted, møteform og program. |
| Vedtak | Det innkalles til menighetsmøte etter gudstjenesten i Frogn søndag 27/3. Leder i menighetsrådet presenterer årsrapporten. Det informeres spesielt om menighetens satsing på diakoni og frivillighet. Følgende personer fra menighetsrådet bidrar til praktisk gjennomføring av arrangementet: Kåre, Hege, Bente og Terje. |

|  |
| --- |
| Sak MR 16/22 Behandling av offersøknader for 2022 |
| Saksbehandler | Kirkevergen |
| Vedlegg | Offersøknader 2022 ligger på [www.kirkekollekt.no](http://www.kirkekollekt.no) |
| Saksopplysninger | Menighetsrådet avgjør om det skal tas opp offer eller foretas innsamling i kirken og forvalter de midler som blir samlet inn, bevilget eller gitt som gave til kristelig virksomhet i soknet, med mindre annet er fastsatt. (Kirkeloven § 9)Det er ca. 60 offerdager i 2022 med Skjærtorsdag, 2. påskedag, 17. mai og olsok. Konfirmasjonshelg telles som en. Det er mottatt 72 offersøknader. Ut fra de prinsippene menighetsrådet har nedsatt for tildeling av offer, skal minst 30 offer gå til eksterne formål. De fleste søknadene kan leses på kirkekollekt.no. |
| Økonomiske konsekvenser | Uendret |
| Saksbehandlers vurdering | Summen av innsamlede offer har i flere år hatt en negativ utvikling. Dette ble forsterket i 2020 og 2021 på grunn av korona-pandemien. Mange av de frivillige organisasjonene som Den norske kirke samarbeider med og til dels er avhengige av mister dermed viktige inntekter. Kirkevergen vil fortsatt oppfordre menighetsrådet til å løfte fokus på offeret som en del av kirkens forvalteransvar. Selv om kirkens lokaløkonomi strammes til, så er det positivt og viktig at vi også støtter de frivillige organisasjonene.Kirkevergen og soknepresten anbefaler følgende tildeling:

|  |  |
| --- | --- |
| Søker | 2022 |
| Acta - Barn og unge i Normisjon | 1 |
| Areoapagos | 1 |
| De fire diakoniinstitusjoner | 1 |
| Det Norske Bibelselskap | 1 |
| Det Norske Misjonsselskap (Madagaskar-prosjektet)\* | 3 |
| Evangeliesenteret | 1 |
| Himalpartner (Tidl. Tibetmisjonen) | 1 |
| IKO | 2 |
| Institutt for sjelesorg, Modum bad | 1 |
| Kirkens bymisjon | 1 |
| Kirkens nødhjelp | 2 |
| Kirkens SOS | 1 |
| KFUK-KFUM Global | 1 |
| KFUK-KFUM Norge | 1 |
| KRIK | 1 |
| KABB, Kristent arbeid blant blinde og svaksynte | 1 |
| KIA, Kristent Interkulturelt arbeid | 1 |
| MF Vitenskapelige høyskole (menighetsfakultetet) | 1 |
| Misjonsalliansen | 1 |
| Stefanusalliansen | 1 |
| Strømmestiftelsen | 1 |
| Søndagsskolen i Norge | 2 |
| TV aksjonen - Leger uten grenser | 1 |
| Wycliffe bibeloversettelse | 1 |
| VID Vitenskapelige høgskole (Utdanning til arbeid i den norske kirke) | 1 |
|  | 30 |

Saken er ikke behandlet i gudstjenesteutvalget. |
| Vedtak | 1. Menighetsrådet godkjenner fremlagt forslag til tildeling av offer i 2022.
2. Følgende prinsipper opprettholdes:
	1. Minst 50 % av ofringene tildeles eksterne formål.
	2. Det delegeres til administrasjonen å fordele innvilgede offer på aktuelle gudstjenester.
	3. 10 % av offergaver til eget menighetsarbeid gis til menighetens misjonsprosjekt på Madagaskar.
3. Administrasjonen bes se nærmere på hvordan informasjon om offerformål kan kommuniseres til menigheten.
 |

|  |
| --- |
| Sak MR 17/22 Menighetens lokale grunnordning; mindre justeringer  |
| Saksbehandler  | Soknepresten  |
| Vedlegg  | Ingen  |
| Saksopplysninger  | Drøbak og Frogn menighet gjorde høsten 2019 ferdig arbeidet med å justere grunnordningene i henhold til vedtaket fra Kirkemøtet i 2019. Vi har nå tre lokale grunnordninger som er godkjent: «Høymesse» «Familiegudstjeneste» «Smiagudstjeneste» Samtidig med at saken ble oversendt MR, vedtok gudstjenesteutvalget å se på noen av valgene som er gjort tidligere, basert på erfaringer fra de siste år. Man valgte å ikke ta disse vurderingene inn i arbeidet som måtte gjøres som en følge av Kirkemøtevedtakene, men heller ta dette i neste runde. Gudstjenesteutvalget mener dette omhandler mindre vesentlige endringer i ordningene, som dels allerede er prøvd ut og dels innført.   |
| Saksbehandlers vurdering  | Utvalget ønsker derfor å legge frem disse justeringene for menighetsrådet: Plassering av kunngjøringer:  Her er det flere muligheter. Vårt tidligere vedtak er at det skjer skriftlig, i program eller eget ark. Vi ser behovet for at det iblant kan være nyttig å gi noen kunngjøringer også under punkt 16 i liturgien, før forbønn. Det bør ikke være en oppramsing av alle aktiviteter (det bør fremdeles gjøres skriftlig), men en fremheving av særskilte ting. Plassering av «Agnus Dei/Du Guds lam»: Her er det to muligheter. Vi har tidligere valgt at den synges mens menigheten går frem, etter at presten har sagt «Kom, for alt er ferdig». Erfaringen viser at dette ikke fungerer godt. Menigheten blir usikker på om de skal stå eller begynne å gå. Dessuten har pandemien gjort at vi ikke har sunget mens vi har beveget oss i rommet. Utvalget foreslår at «Agnus dei» synges før presten sier «Kom for alt er ferdig».  Utvalget diskuterte også de to andre punktene som var nevnt i tidligere behandling av saken; synge/lese Fadervår, og menighetssvar under forbønnen, men ønsket ikke å gå for noen endringer her. Utvalgets innstilling oversendes MR som forslag til endringer i lokal grunnordning. Denne justeringen vil gi grunnlag for å kunne lage permanente gudstjenesteprogram for å spare miljø og økonomi.  |
| Vedtak  | Menighetsrådet vedtar følgende endringer i lokal grunnordning: 1. Det åpnes for kortfattete kunngjøringer under ledd 16 i gudstjenesten.
2. «Agnus dei» synges før presten sier «Kom for alt er ferdig».
 |

|  |
| --- |
| Sak MR 18/22 Eventuelt – Åpen kirke |
| Saksopplysninger | Det er ønske fra flere om at Drøbak kirke skal holdes mer åpen for publikum. Noen ønsker bare å se kirken, mens andre ønsker å komme til kirken for å be og kanskje tenne et lyst. De siste dagene har spørsmålet blitt enda mer aktualisert i forbindelse med Russland sin invasjon i Ukraina.Kirkekontoret har allerede tilrettelagt for åpen kirke med mulighet for lystenning de neste dagene. Det løses ved hjelpe av ansatte og frivillige kirkeverter. |
| Vedtak: | Menighetsrådet deler engasjementet for åpen kirke og ber om at saken tas opp til videre drøfting på et senere møte. |

|  |  |  |
| --- | --- | --- |
| Kåre GrumstadLeder |  | Per Ørjan AaslidKirkeverge |